Diari Oficial de la Generalitat Valenciana


Sumari del DOGV 9287, del 28-02-2022 (2022/1556)

RESOLUCIÓ de 13 de juliol de 2021, del director general de Qualitat i Educació Ambiental, per la qual es formula declaració d'impacte ambiental del projecte de modificació de la línia elèctrica a 220 kV, doble circuit, E/S en l'ST El Serrallo des de la línia elèctrica ST la Plana-ST El Ingenio, en el terme municipal de Castelló de la Plana. Expedient 104/2020/AIA.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9287

Data del DOGV
:   28-02-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/1556


Data del document
:   13-07-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * Castelló de la Plana
    * impacte ambiental

RESOLUCIÓ de 13 de juliol de 2021, del director general de Qualitat i Educació Ambiental, per la qual es formula declaració d'impacte ambiental del projecte de modificació de la línia elèctrica a 220 kV, doble circuit, E/S en l'ST El Serrallo des de la línia elèctrica ST la Plana-ST El Ingenio, en el terme municipal de Castelló de la Plana. Expedient 104/2020/AIA. [2022/1556]  
«Declaració d'impacte ambiental  
Expedient: 104/5485-EIH.  
Títol Projecte de modificació de la línia elèctrica a 220 kV, doble circuit, E/S en l'ST El Serrallo des de la línia elèctrica ST la Plana-ST El Ingenio.  
Promotor: Red Eléctrica de España, SAU.  
Òrgan substantiu: Servei Territorial d'Indústria i Energia de Castelló.  
Referència òrgan substantiu: (ATLINE/2018/29/12).  
Localització: terme municipal de Castelló de la Plana (Castelló).  
  
Antecedents  
Com a antecedent i relacionat amb el projecte objecte de l'avaluació d'impacte ambiental, l'òrgan ambiental disposa de les resolucions següents:  
L'ST El Serrallo es va sotmetre a avaluació d'impacte ambiental i va obtenir declaració d'impacte ambiental mitjançant la Resolució de la Direcció General de Gestió del Medi Natural de 3 de juny de 2008. Posteriorment, es va projectar l'ampliació de l'ST El Serrallo per a substituir la transformació 132/66 kV per una transformació 220/66/20 kV, que va ser objecte de resolució complementària de la Direcció General de Gestió del Medi Natural de data 2 de desembre de 2010, corresponent a l'expedient 1/1094-AGT.  
El projecte oficial d'execució de la línia elèctrica a 220 kV, doble circuit, E/S en ST El Serrallo de la línia elèctrica ST La Pana-ST El Ingenio, amb expedient (ATLINE/2012/109/12), es va sotmetre a avaluació d'impacte ambiental i va obtenir declaració d'impacte ambiental mitjançant la Resolució de la Direcció General d'Avaluació Ambiental i Territorial de 21 de març de 2014, corresponent a l'expedient 136/3642-WBX. El canvi d'escenari macroeconòmic va provocar la suspensió de la planificació energètica vigent (període 2008-2016).  
Després de la publicació de la nova planificació energètica (per al període 2015-2020), es va rebre de l'òrgan substantiu (amb la mateixa referència ATLINE/2012/109/12) una nova sol·licitud de Red Eléctrica de España, SAU, d'elaboració del document d'abast de l'estudi d'impacte ambiental, i es va presentar per a això el document d'inici del projecte de línia elèctrica 220 kV E/S en ST El Serrallo des de la línia elèctrica La Plana-El Ingenio a Castelló (gener de 2017). L'òrgan ambiental, d'acord amb l'article 34 de la Llei 21/2013, de 9 de desembre, d'avaluació ambiental, va elaborar l'informe de determinació de l'abast de l'estudi d'impacte ambiental, amb la realització de consultes a les administracions afectades, que són: el Servei de Patrimoni Cultural de la conselleria competent en matèria de cultura, la Direcció General d'Ordenació Territorial, Urbanisme i Paisatge, en matèria de paisatge i perillositat d'inundació, i l'Ajuntament de Castelló de la Plana (expedient 5/6886-IZN).  
El 9 de juny de 2017 es va remetre l'informe de determinació de l'abast de l'estudi d'impacte ambiental (expedient 5/2944-KYE). En data 27 de setembre de 2019, l'òrgan ambiental adverteix la caducitat de l'expedient en tràmit (5/9637-KUP) per causa imputable a l'interessat i envia notificació a Red Eléctrica de España, SAU, i a l'òrgan substantiu. El 22 de novembre de 2019, l'òrgan ambiental rep contestació de Red Eléctrica de España, SAU, en què se sol·licita la incorporació a l'expedient de documentació i la suspensió de la caducitat.  
  
L'11 de març de 2021, l'òrgan ambiental rep de l'òrgan substantiu sol·licitud de desistiment de Red Eléctrica de España, SAU, en referència a l'expedient (ATLINE/2012/109/12/E), de la línia elèctrica de E/S El Serrallo de la Plana-El Ingenio.  
  
Descripció del projecte  
El projecte en tràmit té com a objecte l'execució i la posada en funcionament de la línia elèctrica a 220 kV, doble circuit, E/S en l'ST El Serrallo des de la línia elèctrica ST La Plana'ST El Ingenio i està promogut per Red Eléctrica de España, SAU. El document tècnic es denomina «projecte de modificació» (datat al gener de 2018), ja que substitueix el presentat en data 25 d'octubre de 2012 amb expedient ATLINE/2012/109/12 (tal com s'indica en el mateix document).  
  
Es tracta de la connexió entre l'ST El Serrallo amb la xarxa de transport, mitjançant una nova línia elèctrica a 220 kV doble circuit, segons la previsió en la planificació sectorial 2015-2020. La línia elèctrica en projecte serà de doble circuit, de corrent altern trifàsic i tindrà una tensió nominal de 220 kV, amb part del traçat en aeri i part en subterrani. El traçat parteix en subterrani de l'ST El Serrallo i passa a aeri abans de l'encreuament amb la N-225, continuant en sentit nord-oest fins a arribar a la línia elèctrica ST La Plana'ST El Ingenio. Va pel terme municipal de Castelló de la Plana.  
Així mateix, entre la documentació tècnica consta un «annex de modificació» (datat al maig de 2019) de l'anterior. Segons s'indica, aquest annex aborda les modificacions de disseny introduïdes per a complir els condicionants introduïts per la demarcació de carreteres de l'estat (que va informar sobre la compatibilitat de la línia elèctrica projectada durant la tramitació de l'expedient d'autorització administrativa) associats amb el desenvolupament dels nous accessos al port de Castelló (nou accés rodat), així com el nou accés ferroviari. La modificació preveu les actuacions següents:  
1. Modificació de l'altura del suport Ap 6, per a garantir el compliment de la distància horitzontal mínima a carreteres al futur accés sud al port.  
2. Modificació d'altura i ubicació dels suports Ap 10 i Ap 11 (648 m de longitud), per a garantir compliment de distància horitzontal mínima al futur accés sud al port, tant al vial, com a la infraestructura ferroviària.  
3. El traçat subterrani pateix una modificació de poca envergadura (45 m).  
La línia elèctrica en projecte tindrà (d'acord amb el projecte definitiu) una longitud de 2.476 m (2.227 m es projecten en aeri i 249 m en subterrani). El recorregut aeri s'inicia en el suport Ap 6.1 (suport d'entroncament situat entre els suports Ap 6 i Ap 7 de la línia existent 132/220kV La Plana-El Ingenio), procedint a retensar i reposar la fibra òptica d'aquest tram després de la seua instal·lació, i finalitza en el suport Ap 11 (suport de transició aerosubterrani). El tram subterrani s'inicia en l'esmentat Ap 11 i finalitza en la cel·la GIS corresponent de la subestació d'El Serrallo.  
El tram aeri de la línia elèctrica consta de 12 suports metàl·lics constituïts per perfils angulars de costats iguals organitzats en gelosia doble. La fonamentació dels suports es realitza mitjançant quatre massissos independents, un per cada pota. Té doble circuit dúplex, amb conductor d'alumini-acer tipus LA-455 (Condor-AW) i potència màxima per circuit de 782 MVA. La línia porta dos cables de terra d'acer galvanitzat, amb fibra òptica incorporada del tipus OPGW-25. L'aïllament està dissenyat amb cadenes de composite.  
El tram subterrani s'inicia en l'Ap 11, de transició aerosubterrani, i finalitza en la cel·la GIS corresponent de l'ST El Serrallo. És de doble circuit, amb 414 MVA de potència màxima per circuit, amb cable tipus XLPE Cu 2.000 mm². Els circuits es disposen en tubs, disposats a portell i embeguts en un prisma de formigó (canalització entubada d'1,80 m d'ample per 1,45 m de profunditat per a la seua configuració estàndard).  
  
L'obra civil s'iniciarà una vegada obtinguts els permisos i drets de servitud. Es procedirà a l'obertura i millora d'accessos, obertura de buits per a fonamentacions, formigonada, muntatge i hissada de suports i estesa de cables en el tram aeri i obertura de rasa, col·locació de capa de formigó de neteja, col·locació de tubs, formigonada fins a la cota adequada i reposició del paviment o ferm. Finalment, es procedirà a la retirada de terres i materials i restauració de la zona.  
  
Tramitació administrativa  
Amb data 16 d'octubre de 2020, es registra en el Servei d'Avaluació d'Impacte Ambiental (òrgan ambiental) un ofici del Servei Territorial d'Indústria i Energia de Castelló (òrgan substantiu), on se sol·licita l'avaluació ambiental ordinària. Adjunta a la següent documentació:  
Sol·licitud d'inici de l'avaluació d'impacte ambiental, estudi d'impacte ambiental, document de síntesi, projecte de modificació (gener 2018), estudi d'integració paisatgística, annex de modificació del projecte (maig 2019) i documentació complementària que consta dels informes rebuts en la fase de consultes realitzades per l'òrgan substantiu:  
  
Ajuntament de Castelló, considera les mesures proposades insuficients i és necessari l'estudi i la valoració mitjançant un estudi d'integració paisatgística, i exposa que no s'aporta el pla de participació pública.  
  
Direcció General d'Ordenació del Territori, Urbanisme i Paisatge, emet un informe favorable i, pel que fa a la falta de justificació dels resultats del procés de participació pública, exposa que no serà necessària l'emissió d'un nou informe per part d'aquest servei en cas de no haver-se presentat al·legacions o observacions de caràcter paisatgístic en la fase d'informació pública realitzada.  
Direcció General de Cultura i Patrimoni, que indica que en data de 30 de juliol de 2018 es va aportar la memòria de la prospecció arqueològica del projecte i amb data 6 de novembre de 2018 es va emetre un informe patrimonial favorable condicionat al compliment pel promotor del següent:  
1. Seguiment arqueològic presencial i a temps total del suport 2 que afecta el jaciment Camí de Villamargo, del suport 4, que afecta l'Alqueria dels Monges.  
2. Excavació de sondejos en la zona afectada pel suport 5 de la línia elèctrica, que afecta el jaciment de l'Alqueria de les Monges.  
Direcció General de Salut Pública, en l'informe de data 2 de març de 2020 fa referència al compliment de la legislació sectorial en matèria de contaminació acústica, qualitat de l'aire, protecció de l'atmosfera, generació de residus i camps magnètics i camps elèctrics. Durant la fase de funcionament de la línia elèctrica es generen aquests camps a conseqüència del pas del corrent, i exposa que en les proximitats del traçat de la línia no s'esperen valors significatius. S'indica que haurà de vetlar-se per garantir la mínima exposició possible a camps electromagnètics de baixa freqüència en éssers humans que romanguen o residisquen en la proximitat de les línies elèctriques, que s'extremaran quant a la població infantil, garantint la distància suficient des de les línies a centres sanitaris, culturals, educatius, recreatius o residencials, per a minimitzar-ne el risc.  
  
En l'ofici es comunica la finalització del tràmit d'informació pública i consultes en el BOP de data 1 de gener de 2019, en el DOGV de data 10 de gener de 2019, en el diari el Periódico Mediterráneo de data 17 de gener de 2019 i al tauler d'anuncis de l'Ajuntament de Castelló. Addicionalment, s'ha publicat l'annex de modificació del projecte, amb un anunci en el BOP de data 17 de març de 2020, en el DOGV de data 13 de maig de 2020, en el diari el Periódico Mediterráneo de data 22 de maig de 2020 i al tauler d'anuncis de l'Ajuntament de Castelló, i s'exposa que durant el període d'informació pública no s'han rebut al·legacions de caràcter ambiental.  
  
Consideracions ambientals  
La modificació de la línia elèctrica proposada no implica una major afecció ambiental que l'avaluada en la DIA emesa el 21 de març de 2014 (expedient 136/4333-PME), i el traçat està en el mateix àmbit d'estudi que, segons l'estudi d'impacte ambiental, abraça els municipis d'Almassora, Vila-real i Castelló de la Plana. El traçat s'inicia en subterrani i continua en aeri fins a arribar a la línia elèctrica La Plana-El Ingenio. El tram aeri va per sòl no urbanitzable, majoritàriament per camps de cultius de cítrics amb algunes construccions disperses. En l'entorn de la línia circula una àmplia xarxa d'infraestructures com ara: les carreteres N-225, CS-22, N-340, la ronda de circumval·lació de Castelló, vials interurbans, ferrocarril i línies elèctriques, a més de camins agrícoles, en un entorn relativament allunyat de nuclis urbans, sent-ne el més pròxim el nucli de Castelló de la Plana, situat a menys de 500 m al nord-oest del tram més pròxim de la línia.  
  
Tota l'àrea d'estudi es troba ocupada per plantacions de cítrics, majoritàriament tarongers. El Grau de Castelló, en la costa, es caracteritza com a industrial, amb nombrosos polígons industrials (destaca la presència d'una refineria i una central tèrmica al polígon industrial El Serrallo).  
Es tracta d'una zona amb relleu pràcticament pla i escàs pendent. El llit més rellevant és el riu Millars, situat al sud d'aquest àmbit (a uns 6 km). La seua desembocadura gaudeix de diversos graus de protecció: zona humida, LIC, ZEPA i paisatge protegit. El riu Sec o Anna circula al nord d'aquest. La zona està travessada per séquies, la séquia de Villamargo ha servit de base per a la canalització del barranc de Fraga.  
  
La vegetació de l'àrea d'estudi té un marcat caràcter antròpic en pràcticament tota la seua extensió. El traçat no afecta sòl forestal, no travessa vies pecuàries, no està dins de l'àmbit de cap espai natural protegit i no consten hàbitats d'interés que puguen resultar afectats. En l'àmbit més pròxim al projecte no es localitza cap espai protegit inclòs en la Xarxa Natura 2000: lloc d'importància comunitària (LIC), zona d'especial conservació (ZEC) o zona d'especial importància per a les aus (ZEPA).  
Consultat el visor, la línia elèctrica està afectada parcialment per perillositat d'inundació i afecta principalment l'ST El Serrallo, el tram subterrani i el tram aeri abans del vol sobre la N-225, amb un nivell de perillositat 6, freqüència baixa (500 anys) i calat baix (<0,8 m).  
  
La línia elèctrica afecta el paisatge de rellevància regional «PRR 36, horta de la Plana de Castelló», grup 13: Hortes i vegues de la Comunitat Valenciana, a partir del vol de la N-225.  
En la documentació tècnica s'han plantejat tres corredors que inclouen alguns dels jaciments arqueològics trobats (C5. Camí de Villamargo en el cas del corredor 1, C46. L'Alqueria de les Monges en el cas dels corredors 1, mínimament 2, i C48. Camí d'Almalafa, Braçal del Mig, en el cas del corredor 3).  
Durant la fase de funcionament de la línia elèctrica, es generen camps elèctrics i magnètics, la documentació aportada exposa que en estudis efectuats en els quals s'han calculat valors de camp magnètic i camp elèctric per a línies aèries a 220 kV, s'obtenen valors per als casos més desfavorables, que és quan els cables es troben pròxims al sòl, de 0,4-6 µT i de 0,7-3 µT, respectivament. La intensitat de camp disminueix molt ràpidament a mesura que augmenta la distància a la línia elèctrica, sent habitualment inferiors a 0,1 kV/m i 0,2 µT a partir de 100 metres de distància; són valors inferiors als nivells de referència de 5 kV/m per al camp elèctric i 100 µT per al camp magnètic de 50 Hz d'acord amb la Recomanació de la Unió Europea de 12 de juliol (1999/519/CE).  
El Pla de vigilància ambiental (PVA) proposa les mesures següents:  
Comprovar que els impactes generats no superen les magnituds previstes en l'estudi d'impacte ambiental (ESIA) i reduir-les en la mesura que siga possible.  
Comprovar que es respecten les mesures desenvolupades en la DIA.  
Comprovar el compliment de les mesures protectores proposades en l'ESIA.  
Comprovar i verificar que les mesures correctores proposades són realment eficaces i redueixen la magnitud dels impactes detectats o si són inadequades. Si les mesures proposades no són eficaces, dissenyar-ne altres per pal·liar les possibles afeccions al medi.  
Identificar impactes no previstos.  
Proporcionar informació d'aspectes ambientals poc coneguts.  
En la fase d'execució: es comprovarà l'aprofitament dels accessos existents, es comprovarà la correcta gestió dels residus generats en les obres i que l'afecció a superfícies és l'estrictament necessària. Es comprovarà que s'apliquen bones pràctiques en obres per a evitar abocaments, contaminació del sòl per vessaments d'olis, arrossegaments de terres, etc. En el cas que durant les actuacions d'execució del projecte de la línia aparegueren restes d'interés històric, arqueològic o paleontològic, es farà saber a l'organisme competent i es cuidarà que aquests no patisquen deterioració.  
En la fase de funcionament: s'efectuaran les visites necessàries per a verificar l'eficàcia de les mesures protectores i correctores aplicades, així com el bon estat del lloc, i es comprovarà que no hagen aparegut nous impactes.  
Consideracions jurídiques  
1. El projecte examinat constitueix un supòsit d'avaluació d'impacte ambiental ordinària, segons el que es preveu en l'annex I, epígraf 2.g, del Decret 162/1990, de 15 d'octubre, del Consell de la Generalitat, pel qual s'aprova el reglament per a l'execució de la Llei 2/1989, de 3 de març, d'impacte ambiental, modificat pel Decret 32/2006, de 10 de març, en concordança amb l'article 7 de la Llei 21/2013, de 9 de desembre.  
2. En l'expedient s'han observat els tràmits previstos en la secció 1a, del capítol II del títol II de la Llei 21/2013, de 9 de desembre, d'avaluació ambiental, i en les altres disposicions que hi són aplicables.  
  
3. L'article 13 del Decret 176/2020, de 30 d'octubre, del Consell, d'aprovació del Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica, atribueix a la Direcció General de Qualitat i Educació Ambiental la competència sobre l'avaluació d'impacte ambiental de projectes.  
  
Per tot l'anterior, a proposta del Servei d'Avaluació d'Impacte Ambiental i amb el vistiplau del subdirector general de Canvi Climàtic i Qualitat Ambiental, fent ús de les atribucions que tinc, resolc:  
  
  
Primer  
Estimar acceptable, només a efectes ambientals i sense perjudici de l'obtenció prèvia de les autoritzacions sectorials que hi siguen aplicables, el projecte de modificació de la línia elèctrica a 220 kV, doble circuit, entrada-eixida en l'ST El Serrallo des de la línia elèctrica ST La Plana-ST El Ingenio, promogut per Red Eléctrica de España, SAU, el traçat de la qual va pel terme municipal de Castelló de la Plana (Castelló), sempre que aquest es desenvolupe d'acord amb l'estudi d'impacte ambiental, el projecte i la resta de la documentació presentada i amb els condicionants establits a continuació:  
1. S'establirà l'indicat en l'informe de la Direcció General de Cultura i Patrimoni, remés el 16 d'octubre de 2020, i recollit en la part expositiva de la present declaració d'impacte ambiental, quant a compliment pel promotor del condicionat establit en aquest informe.  
  
2. S'establirà un programa de vigilància ambiental a l'efecte d'acreditar l'adopció i l'execució de les mesures preventives i correctores proposades i la comprovació de la seua eficàcia, que abraçarà almenys els paràmetres indicats en la part expositiva d'aquesta resolució. D'aquest programa es portarà un registre documentat que inclourà el resultat dels controls i autocontrols periòdics legalment exigibles.  
  
3. Qualsevol modificació del projecte serà objecte d'avaluació ambiental quan siga un supòsit exigit per la normativa sectorial d'avaluació ambiental vigent en l'àmbit de la Comunitat Valenciana, aplicant-hi el procediment d'avaluació d'impacte ambiental previst en aquesta.  
  
  
Segon  
D'acord amb el que es preveu en l'article 41 de la Llei 21/2013, de 9 de desembre:  
a) Publicar aquesta declaració d'impacte ambiental en el Diari Oficial de la Generalitat Valenciana, així com en la seu electrònica.  
b) Aquesta declaració d'impacte ambiental no serà objecte de recurs, sense perjudici dels que, si escau, siguen procedents en la via administrativa i judicial davant l'acte pel qual s'autoritza el projecte.  
  
Tercer  
L'òrgan substantiu haurà de tindre degudament en compte en el procediment d'autorització del projecte l'avaluació d'impacte ambiental efectuada, atesos els criteris establits en l'article 42 de la Llei 21/2013, de 9 de desembre, referits tant al contingut de l'autorització com a la publicitat de la decisió.  
  
València, 13 de juliol de 2021.- El director general de Qualitat i Educació ambiental: Joan Piquer Huerga.»